UNIVERSITATEA DIN BUCUREŞTI FACULTATEA DE MATEMATICӐ ȘI INFORMATICӐ
ŞCOALA DOCTORALĂ DE INFORMATICӐ

METODOLOGIE PRIVIND ORGANIZAREA ȘI DESFᾸȘURAREA CONCURSULUI DE ADMITERE LA STUDII UNIVERSITARE DE DOCTORAT

Numӑrul de locuri și calendarul concursului.
Locurile alocate pentru admiterea la studiile universitare de doctorat și calendarul admiterii sunt anunțate prin afișare la avizierul Școlii doctorale și pe pagina web a acesteia.

Condiţii de înscriere.
La colocviul de admitere la doctorat se pot prezenta candidaţi care deţin diploma de licenţă sau echivalentă a studiilor universitare de lungă durată organizate conform Legii nr. 84/1995, republicată, cu modificările şi completările ulterioare, absolvenţii cu diplomă de masterat ai ciclului de studii universitare de masterat organizate conform Legii nr. 288/2004, cu modificările şi completările ulterioare, precum şi absolvenţii studiilor efectuate în străinătate şi recunoscute de către direcţiile de specialitate din cadrul Ministerului Educaţiei Naționale, ca fiind studii universitare de masterat. Cetăţenilor statelor membre ale Uniunii Europene, ai statelor aparţinând Spaţiului Economic European şi ai Confederaţiei Elveţiene, precum și etnicilor români, indiferent de cetățenie, le sunt aplicabile condiţiile prevăzute de lege pentru cetăţenii români, inclusiv în ceea ce priveşte taxele de şcolarizare.

Înscrierea la concursul de admitere la Şcoala doctorală de Informatică.
(a)	Înainte de ȋnscriere, un candidat la concursul de admitere la doctorat va contacta un conducător de doctorat de la Şcoala doctorală pentru a verifica disponibilitatea conducătorului de doctorat de a propune o temă nouă. Lista conducătorilor de doctorat si lista ariilor tematice pentru fiecare conducător se pot consulta la pagina:

http://fmi.unibuc.ro/ro/scoala_doctorala_info/conducatori_sdi

Candidatul ȋl/o va consulta pe conducătorul/conducatoarea de doctorat contactat/a în ceea ce priveşte lista bibliografică pe baza căreia să se desfăşoare examinarea la colocviul de admitere. De asemenea, candidatul va ȋntocmi după consultarea cu conducătorul de doctorat solicitat, o listă cu 10 subiecte propuse pentru examinare.
(b)	Înscrierile se vor face prin secretariatul Şcolii Doctorale. Pentru înscriere, candidații vor prezenta următoarele acte într-un dosar mapӑ, pe care se vor scrie cu litere de tipar numele şi prenumele, cu iniţiala tatălui/mamei, domeniul de doctorat şi conducătorul de doctorat:
•	cerere/fişă de înscriere - formular tip – la înscriere;
•	copie simplă după un act de identitate valabil (B.I./C.I./paşaport etc);
•	certificat de naştere, copie - certificarea conformității cu originalul se poate face de către secretariatul școlii doctorale;
•	
•	certificat de căsătorie sau alt act de schimbare a numelui, copie - certificarea conformității cu originalul se poate face de către secretariatul școlii doctorale;
•	diploma de bacalaureat sau echivalentă, copie - certificarea conformității cu originalul se poate face de către secretariatul școlii doctorale;
•	diploma de învăţământ superior (licenţă) şi foaia matricolă/supliment la diplomă, copii - certificarea conformității cu originalul de către secretariatul școlii doctorale;
•	diploma de masterat/studii aprofundate şi foaia matricolă/supliment la diplomă, copii - certificarea conformității cu originalul se poate face de către secretariatul școlii doctorale;
•	memoriu de activitate ştiintifică;
•	lista cu titlurile lucrărilor ştiinţifice publicate;
•	propunerea unei teme (în scris) în concordanţă cu domeniul conducătorului de doctorat, cu justificarea importanţei acesteia;
•	o lista bibliografică cuprinzătoare privind tema propusă pe baza căreia să se poată desfăşura colocviul;
•	certificat de competenţă lingvistică, fotocopie, nelegalizată (conform listei de certificate de competențӑ lingvisticӑ recunoscute de UB);
•	pentru cetăţenii străini - certificatul de competenţă lingvistică privind cunoaşterea limbii române/certificat de competenţă lingvistică de cunoaştere a unei limbi de circulaţie internaţională în cazul în care programul de doctorat se va desfăşura într-o limbă de circulaţie internaţională, exceptând candidaţii, cetăţeni străini, care provin din statele cu limbă oficială de circulaţie internaţională;
•	chitanţa de achitare a taxei de înscriere;
•	declarație pe propria răspundere privind exactitatea/corectitudinea documentelor dosarului transmis online;
•	Suplimentar, pentru persoanele care solicită scutirea de taxă la înscriere la concursul de admitere, se va prezenta unul dintre următoarele documente:
-	copie simplă de pe certificatele de deces ale părinţilor (în cazul celor orfani de ambii părinţi) – certificarea conformității cu originalul se poate face de către secretariatul școlii doctorale;
-	adeverinţă de la Direcția Generală de Asistență Socială și Protecția Copilului privind candidații proveniți de la casele de copii sau care s-au aflat în plasament familial);
-	adeverinţă din care să rezulte calitatea de personal didactic sau didactic auxiliar al Universității, în activitate;
-	adeverință din care să rezulte calitatea de cadru didactic în activitate sau pensionat a unui părinte.

(c)	Dosarul poate fi transmis online către secretariatul Școlii Doctorale în vederea verificării, urmând ca dosarul fizic sa fie depus până la prima probă de concurs. În cazul în care dosarul se transmite online acesta va conține și declarația pe propria răspundere  privind  exactitatea/corectitudinea     documentelor  din  dosarul  online.
(a)	
Absolvenţii de studii universitare de masterat promoţia 2020 pot depune la dosar adeverinţa de absolvire a studiilor universitare de masterat.
Candidaţii, cetăţeni străini non-UE sau bursieri ai Statului Român, se vor adresa Departamentului Relaţii Internaţionale / Biroul Relaţii Externe în vederea înscrierii la concursul de admitere la studiile universitare de doctorat. Candidaţii care au efectuat studiile în străinătate au obligaţia de a prezenta la înscriere traducerea legalizată a diplomei obţinute şi a atestatului de recunoaştere a acestor studii eliberat de către direcţia de specialitate din cadrul Ministerului Educaţiei Naţionale în conformitate cu O.M.E.N.C.Ş. nr. 6102/2016, art. 55.

O persoana poate beneficia de finanţare de la buget pentru un singur program de doctorat. Costurile aferente depăşirii duratei învăţământului gratuit, prevăzute de lege, se suportă de către studentul-doctorand.

Orice alte detalii în legătură cu admiterea la studiile universitare de doctorat pot fi obţinute de la secretariatul Şcolii Doctorale de Informatică.

Concursul de admitere la Şcoala doctorală de Informatică.
Concursul de admitere la Şcoala doctorală constă dintr-o probă orală. Fiecare candidat va fi examinat din lista de 10 subiecte propuse. La concursul de admitere sunt analizate cunoştinţele candidaţilor, abilităţile, interesul şi creativitatea acestora. În urma rezultatelor obţinute la concursul de admitere, candidaţii vor fi ierarhizaţi. Consiliul Şcolii doctorale avizeazӑ lista candidaților admiși.

Comisia de concurs.
Comisia de concurs este formata din 3 subcomisii, fiecare subcomisie fiind formatӑ din conducӑtori de doctorat desemnați de Consiliul Şolii doctorale, in funcţie de ariile tematice acoperite. Fiecare candidat este examinat de subcomisia care acoperă aria tematică ce cuprinde tema propusă de candidat. Fiecare membru al subcomisiei acordӑ o notӑ candidatului. Nota finalӑ de concurs este media acestor note.
Clasificarea candidaţilor se va face ȋn ordinea descrescătoare a notelor finale. În caz de egalitate a notelor finale de concurs, departajarea se face în funcție de media generalӑ a anilor de studii universitare ȋn această ordine : master (pentru candidații care nu au obligația legală de a deține diploma de master, se ia în considerare media generală a studiilor de licență), licenţă.

Anunțarea rezultatelor.
Rezultatele concursului de admitere sunt validate de către Consiliul Şcolii Doctorale şi de CSUD şi supuse aprobării Comisiei Centrale de Admitere la Studiile universitare de doctorat a Universităţii din Bucureşti și sunt afișate cel târziu până la data de XXX septembrie 2020.
Termenul de depunere a actelor în original la dosarul candidatului admis pe loc finanțat de la buget este între 3-5 zile de la afişarea rezultatelor. Neprezentarea diplomei în original la termen, din vina exclusivă a candidatului admis, conduce la pierderea locului finanţat de la buget.

Versiunea iunie 2020